**Līgums par grāmatvedības**

**pakalpojumu sniegšanu Nr. 1-G/2020**

Rīgā

2020.gada 4.janvārī

SIA “\_\_\_\_\_\_\_\_\_\_\_\_\_\_\_\_\_\_\_\_\_\_\_”, Reģ.Nr. \_\_\_\_\_\_\_\_\_\_\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_ (turpmāk tekstā – Uzņēmējs), kuras vārdā saskaņā ar \_\_\_\_\_\_\_\_\_\_\_\_\_ rīkojas pilnvarotā persona \_\_\_\_\_\_\_\_\_\_\_\_\_\_\_\_\_\_\_\_\_\_\_\_, no vienas puses,

un

SIA “\_\_\_\_\_\_\_\_\_\_\_\_\_\_\_\_\_\_\_\_\_\_\_”, Reģ.Nr. \_\_\_\_\_\_\_\_\_\_\_\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_ (turpmāk tekstā – Klients), kuras vārdā saskaņā ar \_\_\_\_\_\_\_\_\_\_\_\_\_\_\_\_\_ rīkojas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, no otrās puses,

kopā saukti “Puses”, noslēdz sekojošu līgumu:

1. **Līguma priekšmets**

Uzņēmējs apņemas sniegt Klientam grāmatvedības un konsultatīvos pakalpojumus saskaņā ar šo līgumu, Latvijas Republikas (turpmāk tekstā – LR) normatīvajiem aktiem, vispārīgi pieņemtajiem grāmatvedības standartiem un Klienta grāmatvedības politiku, savukārt Klients apņemas apmaksāt par minēto pakalpojumu sniegšanu izrakstītos rēķinus.

1. **Klienta pienākumi:**
	1. sagatavot un iesniegt dokumentus, kas nepieciešami Uzņēmējam, sniedzot Klientam grāmatvedības pakalpojumus saskaņā ar šo līgumu ne retāk kā reizi mēnesī;
	2. apmaksāt Uzņēmēja rēķinus par sniegtajiem pakalpojumiem šajā līgumā noteiktajā kārtībā un termiņos;
	3. informēt Uzņēmēju par visiem nozīmīgiem apstākļiem, kas var ietekmēt Uzņēmēja sniedzamos pakalpojumus.
2. **Uzņēmēja pienākumi**
	1. Ievērojot LR spēkā esošos normatīvos aktus un šī Līguma noteikumus, sniegt Klientam šādus pakalpojumus:
		1. *dokumentācijas iegrāmatošana Uzņēmēja grāmatvedības programmā (tajā skaitā, ienākošie/ izejošie rēķini, avansu atskaites, bankas transakcijas, kases dokumentu, pamatlīdzekļu uzskaite u.c.);*
		2. *darba algas aprēķina veikšana, atbilstošās dokumentācijas sastādīšana;*
		3. *darījumu pārbaude (atbilstība līgumiem un LR normatīvajiem aktiem);*
		4. *nodokļu risku atklāšana un rekomendāciju sniegšana risku novēršanai;*
		5. *nodokļu atskaišu sagatavošana un iesniegšana Valsts ieņēmumu dienestam (tajā skaitā PVN deklarācijas, paziņojumi par VSAOI un IIN, UIN deklarācija);*
		6. *statistikas atskaišu sagatavošana un iesniegšana;*
		7. *ikmēneša finanšu atskaišu sagatavošana Klienta iekšējās kontroles vajadzībām;*
		8. *gada pārskatu sagatavošana (tajā skaitā, UIN deklarāciju sagatavošana);*
	2. Uzņēmējs apņemas pēc Klienta pieprasījuma sniegt konsultācijas un pakalpojumus grāmatvedības un nodokļu jautājumos par atsevišķu samaksu saskaņā ar Uzņēmēja stundu likmēm.
	3. Gadījumā, ja līgums tiek izbeigts (t.sk.vienpusēji atkāpjoties), Uzņēmējs apņemas atgriezt Klientam visus no tā saņemtos dokumentus, datus un informāciju, ja Klients pilnībā ir apmaksājis Uzņēmēja rēķinus par sniegtiem pakalpojumiem un aprēķināto līgumsodu par maksājumu termiņu nokavējumu.
3. **Līguma darbības laiks**
	1. Šis Līgums stājās spēkā \_\_\_\_\_\_\_\_\_\_\_\_\_ un ir noslēgts *uz nenoteiktu laiku*.
	2. Jebkurā no Pusēm var vienpusēji atkāpties no Līguma, rakstveidā \_\_\_\_\_\_ (*periods vārdiem*) iepriekš par to paziņojot otrai Līguma Pusei.
4. **Līguma Pušu atbildība**
	1. Uzņēmējs uzņemas atbildību vienīgi par 3.1.punktā minētiem pakalpojumiem, ko sniedz saskaņā ar šo Līgumu un, pamatojoties uz dokumentiem un informāciju, ko tam sniedzis Klients.
	2. Sniedzot 3.2.punktā minētās konsultācijas, Uzņēmējs uzņemas atbildību vienīgi par rakstveidā sniegtajām konsultācijām.
	3. Klients atbild par dokumentu un informācijas, kuru tas iesniedz Uzņēmējam, patiesumu, pilnīgumu un atbilstību LR normatīvo aktu prasībām un šī Līguma noteikumiem.
	4. Uzņēmējs nav atbildīgs par neizpildītu un/vai nekvalitatīvi paveiktu darbu, ja tā iemesls ir Klienta apzināta vai aiz neuzmanības veiktā darbība vai bezdarbība Uzņēmēja pienākumu izpildes procesā.
5. **Konfidencialitātes noteikumi**
	1. Puses apņemas neizpaust informāciju, ko tās uzzina viena par otru šī Līguma darbības laikā un kam kāda no pusēm ir piešķīrusi konfidencialitātes un/vai komercnoslēpuma raksturu, informējot par to otru Pusi.
	2. Konfidenciālā informācija neietver informāciju, kura ir publiska. Par publisku informāciju nav uzskatāma tāda informācija, kura kļuvusi par publisku šī Līguma pārkāpuma gadījumā.
	3. Uzņēmējs apņemas iepazīstināt savus darbiniekus ar šajā Līgumā noteiktajiem Konfidenciālas informācijas neizpaušanas noteikumiem.
	4. Konfidencialitātes noteikumiem nav laika ierobežojuma un uz tiem neattiecas Līguma darbības termiņš.
6. **Neparedzamās varas apstākļi**
	1. Neviena no līguma Pusēm nav atbildīga par šī Līguma saistību nepildīšanu, ja tās iemesls bijis Force Majeure vai citi iepriekš neparedzami un nenovēršami apstākļi, kas tieši ietekmē šī Līguma saistību izpildi vai tādas izmaiņas normatīvajos aktos, kas ierobežo vai aizliedz šajā Līgumā minēto Pušu saistību izpildi.
	2. Puse, kuras saistību izpilde kavē nepārvarama vara, ar rakstisku paziņojumu nekavējoties informē otru Pusi par šādu apstākļu iestāšanās sākuma un aptuvenu beigu laiku. Ja iespējams, jāpievieno attiecīga valsts institūcijas izziņa, kas apliecina nepārvaramas varas apstākļu esamību.
7. **Līguma summa un norēķinu kārtība**
	1. Ikmēneša Līguma maksa par 3.1.punktā minētajiem pakalpojumiem tiek noteikta EUR \_\_\_\_\_ *(summa ar vārdiem euro)* mēnesī.
	2. Līguma maksa par 3.2.punktā minētajiem pakalpojumiem tiek noteikta, pamatojoties uz patērēto stundu skaitu, izpildot minēto pakalpojumu. Maksa par vienu stundu sastāda EUR \_\_\_\_\_ (*summa ar vārdiem euro).*
	3. Uzņēmējs reizi mēnesī līdz mēneša \_\_\_. datumam izraksta Klientam rēķinu par 8.1. un 8.2.punktos minēto summu un likumā noteikto PVN no rēķina summas.
	4. Rēķina apmaksas laiks ir \_\_\_ dienas pēc tā izrakstīšanas datuma.
	5. Ja rēķins netiek apmaksāts 8.4.punktā noteiktajā laikā, Uzņēmējs ir tiesīgs aprēķināt līgumsodu \_\_\_\_% apmērā no laikā nenomaksātās summas par katru nokavēto maksājuma dienu, iepriekš par to paziņojot Klientam.
	6. Visus maksājumus saskaņā ar šo Līgumu Klients veic ar pārskaitījumu uz Uzņēmēja norādīto norēķinu kontu.
8. **Strīdu izskatīšana**

Jebkurus strīdus, nesaskaņas vai prasības, kas Pušu starpā var rasties no Līguma vai kas skar to vai tā pārkāpšanu, izbeigšanu vai spēkā esamību, Puses centīsies atrisināt savstarpēju pārrunu ceļā. Ja vienošanās pārrunu ceļā netiks panākta, tad strīdi tiks izšķirti Latvijas Republikas tiesu institūcijās saskaņā ar Latvijas Republikas normatīvajiem aktiem.

1. **Citi noteikumi**
	1. Līgums stājas spēkā ar abu Pušu parakstu un paliek spēkā līdz brīdim, kad Puses ir izpildījušas savas saistības šī Līguma ietvaros, vai ar Līguma atzīšanu par spēkā neesošu vai grozīšanu.
	2. Visi Līguma grozījumi ir noformējami rakstveidā un iegūst spēku, kā arī kļūst par Līguma neatņemamu sastāvdaļu ar brīdi, kad tos parakstījušas abas Puses.
	3. Ja kāds no Līguma punktiem neparedzētu apstākļu dēļ tiek atzīts par spēkā neesošu vai Latvijas Republikas normatīvajiem aktiem neatbilstošu, tas neietekmē citu Līgumā pielīgto saistību izpildi, kuras netiek skartas sakarā ar šīm izmaiņām.
	4. Par Līguma izpildei būtisko Pušu rekvizītu maiņu Puses informē viena otru \_\_ (*cipars vārdiem*) dienu laikā no izmaiņu spēkā stāšanās brīža. Ja kāda no Pusēm neinformē otru Pusi par savu rekvizītu maiņu šajā Līgumā noteiktajā termiņā, tā uzņemas atbildību par visiem zaudējumiem, kas šajā sakarā varētu rasties otrai Pusei.
	5. Līgums sastādīts un parakstīts 2 (divos) vienādos eksemplāros latviešu valodā uz 3 (trim) lapām, pa vienam eksemplāram katrai Pusei.
2. **Pušu rekvizīti**

|  |  |  |
| --- | --- | --- |
| **Uzņēmējs** |  | **Klients** |
| **Sabiedrība ar ierobežotu atbildību****“\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_”**Reģ.Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_PVN reģ.Nr. LV\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | **Sabiedrība ar ierobežotu atbildību****“\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_”**Reģ.Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_PVN reģ.Nr. LV\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Adrese:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | Adrese:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| *Bankas rekvizīti*tālr.: \_\_\_\_\_\_\_\_\_\_\_\_\_\_\_\_\_\_\_\_\_\_\_e-pasts: \_\_\_\_\_\_\_\_\_\_\_\_\_\_\_\_\_\_\_\_\_\_\_ |  | *Bankas rekvizīti*tālr.: \_\_\_\_\_\_\_\_\_\_\_\_\_\_\_\_\_\_\_\_\_\_\_e-pasts: \_\_\_\_\_\_\_\_\_\_\_\_\_\_\_\_\_\_\_\_\_\_\_ |

|  |  |  |
| --- | --- | --- |
| (*Vārds, uzvārds)* SIA “\_\_\_\_\_\_\_\_\_\_\_\_\_\_\_\_\_\_\_\_” *(amata nosaukums)* |  | (*Vārds, uzvārds)* SIA “\_\_\_\_\_\_\_\_\_\_\_\_\_\_\_\_\_\_\_\_” *(amata nosaukums)* |